b'\n_START_ARTICLE_\nNepovabljena\n_START_SECTION_\nVsebina\n_START_PARAGRAPH_\nAnna (Emily Browning) je pre\xc5\xbeivela deset mesecev v psihiatri\xc4\x8dni bolni\xc5\xa1nici zaradi poskusa samomora kmalu po tem, ko je njena mama umrla v po\xc5\xbearu v uti za \xc4\x8dolne. Po tem ko jo odpustijo se ne spomni ni\xc4\x8desar v zvezi z dogodkom, vendar jo mu\xc4\x8dijo no\xc4\x8dne more. Med pakiranjem Anno prestra\xc5\xa1i ena izmed pacientk. Kmalu zatem Anna zapusti bolni\xc5\xa1nico s svojim o\xc4\x8detom Stevenom (David Strathairn), pisateljem ki je svojo zadnjo knjigo posvetil Anni in njeni sestri._NEWLINE_Doma Anna ponovno sre\xc4\x8da svojo sestro Alex (Arielle Kebbel), s katero sta si zelo blizu. Sestrama ni v\xc5\xa1e\xc4\x8d Stevenovo novo dekle Rachel (Elizabeth Banks), ki je bila tudi mamina negovalka. Alex obto\xc5\xbeuje o\xc4\x8deta, da je spal z Rachel \xc5\xa1e takrat, ko je bila njuna mama \xc5\xbeiva in bolna v postelji, vendar se on na to ne odzove. Anna pove Alex, da so se ji za\xc4\x8deli prikazovati prizori iz njenih sanj tudi ko je budna. Sestri postaneta prepri\xc4\x8dani, da so prividi v bistvu sporo\xc4\x8dila njune mame, da jo je ubila Rachel._NEWLINE_Anna se dobi s svojim starim fantom Mattom\xc2\xa0(Jesse Moss), ki ji pove da je videl kaj se je zgodilo tisto no\xc4\x8d, ko je pri\xc5\xa1lo do po\xc5\xbeara. Odlo\xc4\x8dita se, da se bosta dobila na skrivaj pono\xc4\x8di, vendar se Matt ne prika\xc5\xbee in Anna se vrne domov. V njeni sobi, se Anna zbudi, ko Matt spleza skozi okno v njeno sobo. Anna mu pove, da mora vedeti resnico, ker dobiva opozorila od svoje mame. Poljubita se, vendar se Mattov hrbet za\xc4\x8dne lomiti. Anna zbe\xc5\xbei iz sobe in ko se vrne, ga ni ve\xc4\x8d nikjer. Naslednje jutro Mattovo truplo povle\xc4\x8dejo iz vode z zlomljenim hrbtom. Policija sumi, da je padel v vodo._NEWLINE_Ker sestri ne najdeta nobene povezave Rachel z zvezo medicinskih sester, za\xc4\x8dneta sumiti, da je ona pravzaprav Mildred Kemp, varu\xc5\xa1ka ki je ubila tri otroke za katere je skrbela, saj je postala obsedena z njihovim o\xc4\x8detom, ki je bil vdovec. O\xc4\x8deta sku\xc5\xa1ata opozoriti, vendar ju on ne vzame resno in odide v slu\xc5\xbebo. Dekleti sku\xc5\xa1ata pridobiti \xc4\x8dim ve\xc4\x8d dokazov in jih pokazati policiji, vendar ju Rachel zaloti. Anna pobegne in odide na krajevno policijsko postajo, kjer ne verjamejo njenim trditvam in pokli\xc4\x8dejo Rachel, ki jo odpelje domov._NEWLINE_Rachel, da utrujeno Anno v posteljo. Anna opazi Alex z no\xc5\xbeem vendar pade v nezavest. Ko se zbudi, ugotovi da je Alex z no\xc5\xbeem ubila Rachel in njeno truplo odvrgla v smetnjak. Ko o\xc4\x8de prispe domov, zgro\xc5\xbeen spra\xc5\xa1uje kaj se je zgodilo. Sestri mu povesta, da ju je Rachel sku\xc5\xa1ala ubiti in da jo je Alex morala ubiti, da ju je za\xc5\xa1\xc4\x8ditila. Steven postane zmeden in pove, da je Alex umrla v po\xc5\xbearu skupaj z njeno mamo. Anna nato spozna, da ne dr\xc5\xbei sestrine roke, ampak krvav no\xc5\xbe s katerim je ubila Rachel._NEWLINE_Anna se kon\xc4\x8dno spomni, kaj se je zgodilo tisto no\xc4\x8d, ko je pri\xc5\xa1lo do po\xc5\xbeara. Potem, ko je na\xc5\xa1la o\xc4\x8deta in Rachel skupaj v postelji, ju je hotela za\xc5\xbegati skupaj s hi\xc5\xa1o. Vendar je ponesre\xc4\x8di za\xc5\xbegala uto za \xc4\x8dolne in tako posledi\xc4\x8dno ubila mamo in svojo sestro. Gledalci ugotovijo, da je Anna do\xc5\xbeivljala privide o Alex odkar je pri\xc5\xa1la iz psihiatri\xc4\x8dne bolni\xc5\xa1nice. Nato se spomni, da je ubila tudi Matta, ki se je prikazal tisto no\xc4\x8d, ko bi se morala dobiti, vendar mu je Anna pustila da je padel in si zlomil hrbet. Nazadnje se spomni, da je tudi ubila Rachel, ki je bila v bistvu bolj prijazna kot je Anna mislila._NEWLINE_Policija prispe, aretira Anno za umor in izpra\xc5\xa1a Stevena. Ta jim pojasni, da si je Rachel spremenila ime pred leti, da bi lahko ube\xc5\xbeala nasilnemu fantu._NEWLINE_V psihiatri\xc4\x8dni ustanovi, Anna spet sre\xc4\x8da pacientko, ki jo je prestra\xc5\xa1ila na dan njenega odhoda. Izka\xc5\xbee se, da je to bila Mildred Kemp.'